bavarian-nlp/barwiki-20250901 huggingface dataset:
Liberté, Égalité, Fraternité

Liberté, Égalité, Fraternité (boarisch: "Freiheit, Gleichheit, Briadalichkeit") is da Woispruch vo Frankreich.
Motto der Revolution.
De Paroin Liberté, Égalité, Fraternité is easchd 50 Joa noch da Franzesischn Revolution, untam Napoléon III., zum Motto vo dera Revolution erkleat woan.
Nochdems zwischnduach oiwei wieda in Frog gstejt woan is, hodsa si unta da 3. Republik duachgsetzt. Da Woispruch is in da Vafossung vo 1958 festgschriem. Heit guits ois Tei vom nationaln Erbe vo Frankreich und is praktisch an jedm effentlichn Gebaide z findn.
Beruafliche Owaschui in Bayern

De Beruafliche Owaschui in Bayern (dt.: Berufliche Oberschulen Bayern (BOB) is as Doch unta dem de zwoa weidafiahndn Schuin, de Beruafsowaschui ("BOS") und de Fochowaschui ("FOS") zammgfossd san.
De Beruafliche Owaschui in Bayern baud af'n middlan Schuiobschluss und oda oana obgschlossnan Beruafsausbuidung af und vamiddld Oigmoabuidung, Fochtheorie und fochpraktische Buidung.
Zuisetzung.
De Beruafliche Owaschui bereidd af a Studium voa. De foingdn Obschliss kenna eawoabm wean:
Zuagongsvoaraussetzunga.
Af d Beruafliche Owaschui kosd mid om middlan Schuiobschluss, oiso am Obschluss vo na Reoischui, na Wiatschoftsschui, na Haptschui (M-Zweig) oda d'10te Klass van Gymnasium (und ned siezn bliem) geh. Dobei muassd mindestns in de Fächa Deitsch, Englisch (oda im Oanzlfoi a ondane Fremdsproch) und Mathematik "befriedignde" Leistunga (Schnitt vo 3,5) nochweisn. (Fois ma koa Notn in de Fächa hod, muass ma's in om "Feststejungsvafoahn" nochweisn)
Mid dene Grundvoaraussetzunga ko ma direkd in de 11.te Klassn oda aa d "Fochowaschui" eihtredn.
Wann ma scho a Beruafsausbuidung zuasetzli za de owan Voraussetzunga hod oda n Obschluss vo da Voaklass und am Voakuas mid mindestns om Schnitt vo 4, nocha ko ma de 11te Klass aa iwaspringa und direkd in de 12te Klass eihtredn. Aa do gibd's de Meglikeit, mid na Feststejungspriafung ba om Schnitt vo 3,5 in de drei Haptfecha direkd in de 12te Klass eihz'tredn.
Voakuras und Voaklass.
Za da Voabereitung af de FOS bzw. BOS wean Voakuase und Voaklassn obotn.
Virtueje Beruafsowaschui ("VIBOS").
De Virtueje Beruafsowaschui fiahd Teinehmarinna und Teinehma mid ana obgschlossna Beruafsausbuidung oda entsprechnda Beruafseafoahrung in dena Ausbuidungsrichtunga: Technik, Wiatschoft und Sozioiwesn ohne eaneidn Schuibsuach zan Fochabitua. Dozua wead a umfongreichs Ogebot on Materioiien und intaaktivn Medieninhoite zan Sejbststudium obotn. Optionoi ko ma per Videokonferenz mid de ondan Teinehma und mid de Leahkrefte. So wead ma af de Teinohm on da Fochabituapriafung voabereidd.
Stondorte.
Ostbayern.
Ostbayern is wia Noad- und Sidbayern oana vo de drei Zuastendigkeitsbereiche vo de Ministarioibeaftrogdn, de wo se (aussa Noadbayern = Frankn) ned mid'n Regiarungsbeziak deckn.
Skinhead

Skinhead (engl.: skin ("Haud") head ("Kopf") is heid a Sammebezoachnung fia olle Oghearign vo da Skinheadszene, na recht heterogena, jugadlich dominiarenden SubKuitua. Gmoasam hams vor oim de kuaz bis koi gschoana Kepf und as Gwand, wo de Merkmole moastns de schwaarn Stoikappnstiefen und Bomba-"Harrington"- oda "Donkey"-Janka sand. Ada Effentlichkeit und ade Massenmedien wead da Begriff Skinhead oft ois Synonym zum Neonazi braucht, sejbst in Bezug auf Neonazis, de wo ned im Habitus vo de Skinehads dascheina. De Skinhead-Szene is oba recht heterogen, deshoib is de Gleichsetzung ned korrekt.
Gschicht.
De Skinheads san zeascht in England auftauchd. Und zwor Ofang vo sw Siebzga Joar, ois de langa Hoar bei de Manna modean worn han, hom se de Skinheads eanane Hoar auf a Läng vo umara an Zantimeta schnein lassn, oiso soo kuaz dass ma d Kopfhaud duachegseng hod.
Psychoterror

Unter Psychoterror (Kunstwoat, obgeloatt vo griachisch ψυχη (psyche) - „Seele“ und latein terrere - „in Schreckn vasetzn“) vastet ma odauernde und se widerhoiande züigrichtate Ogriff, Provokazionan, Belästigungan und Nätigungan zum Zweck vo da Vaunsicharung oder Schädigung vo da seelischn bezihungswaise gaisting Gsundhait vom Opfer. Dodabai umfosst Psychoterror a waiders Spektrum vo Hodlungan ogfonga vo subüie Bemerkungan, belästigende Scherze iwer Beschimpfungan, Erniadrigungan, Valaimdungan, Diffamirungan oder Diskriminirungan, Vafoigungan, Nätigungan, Erpressungan bis zua Gwoit- und Todesodrohungan.
Querulant

Da Querulant (vo lateinisch "querulus" – „se Beschwerender“) gnennd an Mensch, der se laicht ins Unrecht gesetzt füit, der aus gringfigim oder vamaintlichm Oloss a Klog dahebt oder se bai Behärdn oder Instituzionan bschwert. Speziell Personan, de bai Behärdn oder vur Gericht ständig offmsichtlich unbegrindate Oträg stöin, wern ois Querulantn gnennd. De Oträg beinhoitn vuaoim Beschwern iwer Bagatelldelikte.
Watschnbaam

Da Watschnbaam is a ibatrogns Buidl aus da Natur. In da Natur reifan de Fricht am Baam. Wann ma an Baam mit reife Fricht schittln duat, foin de Fricht ob und ma kons erntn. Wann da Baam umfoit, kon ma auf oan Schlog den gonzn Baam oberntn. So is des aa beim Watschnbaam, nur daß ma do statt Fricht Watschn "erntn" kon.
Sätze, in dene ma des odaitn mecht, gibts vui, zum Beispui:
Entsprechnd gleichbedaitnd waar:
Iah

Iah (aa Aah, ; „Mond“) gheat zu de Mondgetta vom Oidn Ägypten.
Sei polymorphe Erscheinung erklärt si daduach, dass er mit andan Gettan assoziat worn is: Voa oim mitn Thot und mitn Khonsu.
Iah und Wai wern gemeinsam in Inschriftn vom Horus-Tempel vo Edfu erwähnt.
Im Netz.
"Yah, the Other Egyptian Moon God" (englisch)
Honshu

Honshū (jap. , "Haptprovinz"; domois hod's aa "Hondo" ghoassn) is de gressde Insl vo Japan und wead a japanischs „Keanland“ gnennd. Im Noadn is' duach d'Tsugaru-Strossn vo da Insl Hokkaido und im Sidn duach d'Seto-Inlandsää vo da Insl Shikoku trennd. Im Sidwestn liegd de Insl Kyushu. Vo dea is Honshu duach d'Meearesstrossn vo Shimonoseki trennd.
Af Honshū liegd d'Hapdstod vo Japan, Tokyo.
Geografie und Klima.
Honshu is uma 1300 km laung und hod a Broadn zwischn 50 und 240 km. De Fläch is 230.500 km², des is uma 60 % vo da japanischn Gsaumtflächn. D'Gstodlinie hod a Läng vo 5450 km. Da häxde Punkt vo da Insl und vo Japan is da Beag Fuji mid 3776 m Hechn.
Honshū hod vü Beag und vü Vuikanausbrich, desweng gibd's a oft Eadbeem. As große Kanto-Eadbeem im Septemba 1923 hod Tokyo an schwean Schodn brochd, 1995 san ban Eadbeem vo Kōbe 1995 6400 Leit gstorm.
Vawoitung und Bevejkarung.
De Insl is in 34 Prefektuan eihteid und in de fimf japanischn Regiona afteid:
2000 hom in Honshu 100 Mio. Leit glebd. (1975: 89 Mio.) In da Kantō-Ebane in und um Tokyo und Yokohama wohna 25 % vo olle Eihwohna vo Honshu. De ibring gressan Städt vo da Insl san Kioto, Osaka, Kobe, Hiroshima, Akita und Nagoya.
Entropie (Informationstheorie)

Entropie is a Moß fian mittlan Informationsghoid oda aa Informationsdichtn vo oan Zeichnsystems. Da Begriff in da Informationstheorie is in Analogie zua Entropie in da Thermodynamik und Statistischn Mechanik entstandn. Beide Begriffe hom Gmoasamkeitn, de wo ma owa nua dann eindeitig erkennt, wenn Kenntnisse in beidn Fochgebietn vuahandn san.
As informationstheoretische Vaständnis vom Begriff "Entropie" gähd af Claude E. Shannon zruck und existiat seit etwa 1948. In dem Joar hod da Shannon a fundamentale Orbat "A Mathematical Theory of Communication" vaeffentlicht und hod damit de moderne Informationstheorie prägt.
De Bezeichnung formula_1 fia de Entropie kimmt aus ana Verwechslung mitm uaspringli gwejdn großn Eta (formula_2) fias Kunstwort εντροπία.
Fochowaschui

De Fochowaschui (FOS) is a Meglichkeit fia Leid mid ana middleran Reifn, dass a studiern kenna. Se dauert zwoa Joa. In da öftn Klassn muasst de hoibate Zeit a Praktikum mocha und noch da zwöftn Klass kriagst noch ana Priafung (Fochabi) de Berechtigung, dassd aufd Fochhochschiu geh derfst. Wonnst guate Nodn host, konnst no a Klass ohenga und nochan in deina Richtung aufd Uni geh. Wonnst no a zweide (oda, wonn ma Deitsche Sproch eirechnt, a dritte) Fremdsproch konnst, derfst ollas studiern.
De Fochowaschui ghert mit der Beruafsowaschui zua Beruaflichen Owaschui in Bayern.
Entropie (Thermodynamik)

De Entropie (griachisches Kunstwort εντροπία [entropía], von "εν~ [en~] – ein~, in~" und "τροπή [tropē] – Wendung, Umwandlung") is a extensive Zuastandsgräss vo da Thermodynamik. Jedem Zuastand vo am thermodynamischen System ko a Wert vo da Entropie zuagordnet wean. De statistische Physik interpretiat de Zoi ois Moß fias vom System erreichbore Phasenraumvolumen, in da klassischn Thermodynamik san Gleichgewichtszuaständ mit gleicha Entropie adiabatisch äquivalent.
Marseillaise

De Marseillaise is de Nationalhymne vo Frankreich.
Gschicht.
Uasprung vo da Marseillaise.
De "Marseillaise" is vom Claude Joseph Rouget de Lisle in da Nocht afn 26. Aprui 1792 während da Kriagseaklärung an Österreich im elsässischn Straßburg vafosst woan. Zeascht hods "Chant de guerre pour l’armée du Rhin," d. h. „Kriagsliad fia de Rheinarmee“ ghoassn, und woa am Obabefejshoba und Gouverneur vo Straßburg, Grafen Luckner gewidmet, dea wo im Joa davoa zum "Marschall vo Frankreich" befeadat woan is. Deswegn wead de "Marseillaise" no heit Dog fia Dog um 12:05 Uhr vom Glocknspui afm Moaktplotz in Cham in da Obapfoiz gspuit, wei des da Gebuatsoat vo dem Grafn is.
Nationalhymne in Frankreich.
Des Liad hod deshoib an Nama "Marseillaise" griagt, weis vo Soidotn aus Marseille beim Eizug z Paris gsunga woan is. Am 14. Juli 1795 is de "Marseillaise" zura franzäsischn Nationalhymne eaklärt woan.
GTEV Isarlust Irschenhausen

Da GTEV Isarlust Irschenhausen is a Gebiagsdrachtnerhoitungsvarein (GTEV) z Irschenhausen, an Ort wo zua Gmoa Icking ghead.
Da Varein is 1908 gründ woan und hod zua Zeit iwa 224 Mitglieda. Da GTEV Isarlust ghead zum Loisachgau (Haptsitz in Penzberg) und pflegt de Miaßbacher Dracht. Reglmäßi wean Voikstanz- und Schuahplattler-Probm duachgfiat. Da Varein hod a Jugendgruppm mit iwa 20 Mitglieda. Mit de Musigruppm aus da Umgebung wead intensiv zammagorbat.
Seit 2003 is da Varein a "Eingetragener Verein" und hoasst seitdem GTEV Isarlust Irschenhausen e.V.. Seit 1947 hoit da Varein a Sonnwendfeier ob, stejt olle 5 Joar an Maibaam af, beteiligt si an da Fronleichnamsprozessionen, besuacht regelmäßi as Gaufest und feiert, seit Einführung, sein Joaresdog. Dazua find jeds Joar a Weiherfest stott.
Im Joar 2008 is weng an 100 jährign Vareins-Jubiläum as 81. Loisachgaufest in Irschenhausen gfeiat woan. Do warn um de 3000 Drachtler do.
Bejmas

Bejmas (amtli: Pöttmes) is a Markt im schwobischn Landkreis Oacha-Fridberg und Siiz vo da 1994 grindtn Vawoitungsgmoaschoft Bejmas.
Eadkund.
Bejmas ligg in da Regiou Augschburg im Landkreis Oacha-Friberg, dia hischtorisch ejt zu Schwoom, sundan zu Oidbayern gheart.
s gibb dia fuigndn Gemarkunga: Ebariad, Eaxa, Greamazhausn, Gundlschdoof, Haundzöö, Immadoof, Kiinhausn, Oaschtazhausn, Bejmas, Reichaschtoa, Schnöömaskrait, Schoan und Wiisabooch.
Oatstoaa.
Da Markt Bejmas sejtzt si aus dia fuigndn Oatstoaa zam: Bejmas, Ebariad/Stuum, Eaxa, Greamazhausn, Gundlschdoof, Haundzöö, Immadoof/Wagesnbeag, Kiinhausn, Oaschtazhausn, Reichaschtoa, Schnöömaskrait, Schoan und Wiisabooch.
Nachbargmoana.
Oaing (AIC), Boor (AIC), Ehekirchen (ND, Obb.), Höiabooch (AIC), Huiza (DON), Leahad (AIC), Königsmoos (ND, Obb.), Kühbach (AIC), Bedaschdoof (AIC), Roa am Lech (DON), Schrobenhausen (ND, Obb.), Diahappn (A)
Gschichtn.
Da Heinrich von Gumppnberg hoot am 16. Oktouba 1324 vom Kaisa Ludwig dem Bayern dia Marktrechte fü Bejmas valiiha griagg. Bejmas hoot seit 1281 dem hoachfreien Haus Gumppnberg gheart. Dia Oatschaft is Toa vom Kuafirschtntum Bayern gween, hoot aba a gschloussana Houfmark bütt, dia a Bluatgricht bsejssn hoot. Dejs is na 1310 vom Kaisa Ludwig dem Bayern valiiha woan und is bis zur groassn Neiordnung vom Grichtswejsn im Kenigreich Bayern 1808 bliim. Nou hejnt is da "Goingbeag" nerdli vo Bejmas a Zaing vo dem Hoachgricht. Im Zuge von dia Vawoitungsreforma in Bayern is mit dem Gmoaedikt vo 1818 dia hejntige Gmoa entstauna.
Ejwounaentwicklung.
Auf'm Gebiet vo da Gmoa sejn 1970 5.539, 1987 5.580,  2000 6.117  und 2014 6.433 Ejwouna zöjt woan.
Gmoarat.
Da Gmoarat sejtzt si aus'm 1. Birgamoaschta und 20 Gmoarejt zam.
Gmoanapartnerschaft.
Bejmas hoot seit 1980 a Gmoana- und Schuapartnerschaft mit La Haye-Pesnel in Fraunkreich.
Wirtschafd und Infrastruktur.
Wirtschafd und Laund- und Forschtwirtschafd.
s hoot 1998 im Bereich vo da Laund- und Forschtwirtschafd 107, im Produzierenden Gewerbe 541 und im Bereich Handel und Vakeah 218 sozialvasicherungspflichtig Beschäftigte am Arbeitsoat gem. In sunschtign Wirtschafdsbereichen warn am Arbeitsoat 181 Persona sozialvasicherungspflichtig beschäftigt. Sozialvasicherungspflichtig Beschäftigte am Wohnoat hoots insgesamt 2026 gem. Im vaarbeitenden Gewerbe (sowie Bergbau und Gewinnung vo Stoana und Koat) hoots 1 Betrieb, im Bauhauptgewerbe 12 Betriebe gem. Außadem hoots 1999 224 laundwirtschafdliche Betriebe mit a laundwirtschafdlich genutzten Fläjchn vo 4369 ha gem. Davou warn 3182 ha Ackerfläjchn und 1179 ha Dauergreafläjchn.
Bildung.
Im Joa 1999 hoots dia fuigndn Ejrichtunga gem:
Ubuntu One

Mit Ubuntu One kenna Nutza vo dem Betriabssystem Ubuntu (und olle Abwandlunga dafo wia z. B. Kubuntu und Xubuntu) Daten auf mehrare Rechna iaba an zentralen Server synchronisiern. De Daten kenna a vo am beliebign Rechna mid am beliebign Betriabssystem aus iaba a passwortgschützte Webschnittstelle runterglodn wern. Bestimmte Daten, wia z. B. Addressbiachal kenna a direkt in da Webschnittstelle ogschaugt und b'arbad wern.
Dea Server fia Ubuntu One werd vo da Firma Canonical b'triebn. Des is de gleiche Firma, de des Projekt Ubuntu sponsort. Ubuntu One soi a Einstieg in des Thema Cloud Computing sei. Deszweng is a mehra ois bloß a Dateiablage. Vo "Cloud Computing" spricht ma, wenn eigne Daten mid na Webanwendung bearbad wern.
Gschicht.
Im Mai 2009 wurd da Dienst in na Beta-Phasn gstart. Zur Zeit (Stand November 2009) werd des Ganze ollawei no ois Beta-Version btriebn. Zeascht hod ma ois Nutzer no Zugangscodes beantrang miaßn, des is Ende Juli abgschafft worn. Am Ofang hods gega Goid nua 10 Gigabyte gem, des is Anfang Oktober auf 50 Gigabyte gstieng. Seit Ubuntu 9.10 is da Dienst a fester Bstandteil vo da Distribution.
Nutza-Konto.
Wea Ubuntu One nutzn mog bracht a Nutza-Konto bei Launchpad. Zwoa Gigabyte han frei, fufzig Gigabyte ko ma fia 10 Dollar im Monat kriang.
Technik.
Auf'm Rechna vom Nutza laft da "Ubuntu One client". Des Programm-Paket is in Python gschriem und ko ab da Ubuntu-Version 9.04 vawendt wern. Im Hintergrund laft a Daemon der an Server und de eigna Daten auf Änderunga iabawacht und synchronisiert. In de graphische Nutza-Oberflächn werd a Symbol integriert, des oam vazejd wenn Datn austauscht wern oda Fehler auftretn. Iaba des Symbol ko ma direkt auf de Webschnittstelle und den lokaln Ordner zuagreifn.
Programme auf'm Server.
Zur Zeit (Stand 11/2009) ko ma drei Sacha mid da Webschnittstelle vo Ubuntu One macha:
Laut Pressemidteilunga soi des aba nua an easchta Ofang sei.
Auf de eignen Rechner.
Noch da Installation vo Ubuntu One hod ma an gleichnamigs Verzeichnis im eigna Home-Verzeichnis. Wenn ma do wos neispeichert, werd des bei bstehender Netz-Verbindung auf den Server iabatrong. Wenn ma mehra Rechna mid'm gleichn Nutza-Konto vabundn hod, lodn se de de Änderunga bei nächster Gelegenheit vo dem Server wiada obe. So ko ma an jedm beteiligtn Rechna und in da Webschnittstelle wos am Datenbestand eandan und hod nach na gewissn Wartezeit iabaroi an gleichn Datenbestand. De Dateien wern auf jedm Rechna a lokal gspeichert, so daß jederzeit an ohne Intanetvabindung und vor allm schej vafiagbar han.
Im Addressbuach vo Evolution und im Programm Tomboy gibts Bereiche fia Ubuntu One. Wos do eitrong werd, werd eascht auf den Server iabatrong und vo da dann auf weidane Rechna, fois mehra mid dem Konto verbundn han.
Kritik.
Dea Nama "Ubuntu" steht in da Öffentlichkeit fia a freies/quelloffns Betriabssystem bzw. Software-Paket. De auf'm Server laffende Teile vo "Ubuntu One" dagegn han ned frei. Des seng fui Leid in da Linux-Gmoa ois an Mißbrauch vo dem guadn Ruaf vo Ubuntu o.
Wienerfelder Messe

Die Wienerfelder Messe (wean.:Weanaföda Mess) is a Pop-Mess vom Thomas Raber. Da Nauman kummt vo seina Hoamatpfoarr Salvator am Wienerfeld (Favoritn) im zehntn Bezirk vo Wean. Durtn woar aa de Urauffihrung im Frihjoah 2006. Im söbm Joah no isa mit seina Band durch de Kirchn vo Östarreich tourt. Die Mess is bei olle naumhoftn kirchlichen Radiostationen (Radio Vatikan, Radio Stephansdom, Radio Maria...) vorgschtöt wuan.
Beleg.
Italiancharts&lt;br&gt;
SR-Archiv
Im Netz.
Wienerfelder Messe&lt;br&gt;
Uatndorf

Uatndorf (oft a Uattndorf, amtli: Uttendorf) is – mid oana Flächn vo 168 km² umman Daumen – de drittgreßte Gmoa im Pinzgau, des wiederum da greßte Gau vo de fünf Soizbuaga Gaue is. Vo da gonzn Flächn kean so cirka 43 km² zu de Hohn Tauan.
Ortsteile.
Derzeit lemb uma 2800 Leit in de zehn Siedlinga Hofhom (Hochdeitsch: Hofham), Koibüchö (Hochdeitsch: Köhlbichl), Litzldorf (Hochdeitsch: Litzldorf), Pössn (Hochdeitsch: Pölsen), Quettensberg (Hochdeitsch: Quettensberg), Schwoschznboch (Hochdeitsch: Schwarzenbach), Stuboch (Hochdeitsch: Stubach), Towasboch (Hochdeitsch: Tobersabach), Uggl (Hochdeitsch: Uggl), Uatndorf (Hochdeitsch: Uttendorf).
Gschicht.
Im Jo 1160 is a gewissa "Uoto vo Uotendorf" des easchte moi auf so am Wisch gnonnt woan, wobei sich do irgendwie – koa Mensch woaß wieso, aber so woar hoit des – da Nom "Uttendorf" entwücket hot.
1969 hot de Soizbuaga Londesregierung Uatndorf des heitige Wappen valiechn. Des besteht oanaseits aus Bergkristoin, wei do moi so a murds Brockn mid am Gwiecht vo 1,6 Tonnen gfundn woan is und so am Turbinenradl, wos auf de Wossakroftwerke vo da ÖBB hiweisn soit, de im Stubochtoi sand.
Umgebung und Highlights.
Uatndorf hot an ziemlich großn Bodesee und is vo Berg eikroast.
Politik.
Buagamoasta is da Hannes Lerchbaumer vo de Rodn (Hochdeitsch: SPÖ).
Religion.
Wei de Kirch oiwei ziemlich voi is – zumindest oi heiling drei Zeitn – ku ma davo ausgeh, dass de meistn Uatndorferinnen und Uatndorfer remisch-katolisch sand. Danem gibts no diverse Splittergruppn wia an Exorzistn, der midderlwei – obwoi a longjähriga Pforra im Ort woar – owa scho wieda aus da Gmoa vabonnt woan is, Zeugen Jehovas und woascheinlich a a poar Ateisten, de an nix glamb.
Voikommen unobhängig vo dem, dominiad in Uatndorf da Glaube ans Christkindl.
Entropie (Sozialwissenschaften)

Entropie moant in de Sozialwissenschaftn sowoi de physikalische Zuastondsgress wiara a Moß aus da Informationstheorie.
S Interesse vo de Sozialwissenschaftn liegt voa oim in da Vaändarung vo Entropie in menschlichn Gmoaschaftn und Institutionen.
Murray Gell-Mann schreibt dazua 1994: „Entropie ist Informationsmangel, dessen Größe an dem Aufwand gemessen wird, der zur Behebung dieses Informationsmangels erforderlich wäre.“
A System ko sei Entropie nua duach de Belastung vo seina Umwejd varingan. Dazua muass des System owa offa sein.
A System mit niadriga Entropie ko si leichta vaändan ois wiara System mit hoha Entropie. A System mit maximala Entropie ko si aus eigna Kroft iwahapts nimma vaändan.
Kiniglichs Beatsgoana Schloos

As Kinigliche Beatsgoana Schloos is as ejdeste Gebaide im ganzn Doikessl. De easchtn Bewohna vo Beatsgoan warn de Augustina Mönche, de do wo iaz as Schloss is a Einsiedelei ummara 1200 noch Christus aufbaut ham.
Gschicht.
Da Schloosgang vom Schloos is nu aus dera Zeit oiso Romanisch in da Architektur. Nebabei de Stiftskiach hod scho owei zum schbadern Klousda dazuakhert. De Kiach is ummara 1280 baut woan. Noch un noch ham de Mönche as Klousda oiwei weida ausbaun kinna, weis im Houmittelalter an Kaiser Barbarossa brazlt ham. Beatsgoan is domois noch und noch unabhängig woan (a so genannte Fürstprobstei) und unta oane vo de Rechtsurkunden ham de Mönche oafach as Soizrecht druntaghengt obwois da Kaiser eana goa ni zuagschbrochn hätt. So hams abm 15. Jahrhundert eana Unabhängigkeit a finanziell zu Schdande brocht und Beatsgoan is as kleanste eigenständige Landl im Oidn Reich gwen, sogoa mit am Siez im ewigen Reichstag z´Rengschbuag. Bis 1806 is daduach as Schloos oiwei weida ausbaut woan, z´eascht is de Gothische Halle um 1400 kemma und nan noch und noch san de Fliegl vom Schloss ausbaut woan. Im 16. Joarhundat war da easde Schdock ferti und im 18. Joarhundat hams de Augustina sogoa nu aufgschdockt. Die Festung rund ums Schloos stammt ausm 17- Jahrhundert, denn a im Dreißigjaarign Kriag is Bertsgoan ni verschont woan.
Letztn Endes ham de Mönche dann ois Bayern Kinigreich woan is un duachn Napoleon olle Kirchenstaaten aufglejst woan san (Säkularisation), eana Unabhängigkeit valouan und as Landl is, noch ana 7 jaarign Streitarei zwischn Eestareich und Bayern zu Bayern kemma. Seit 1815 wead as Schloos bis heid regelmäßig ois Summaresidenz von de Wittelsbacher Kinig und heidzudog Herzögen gnutzt. As Schloos is numoi aufgschdockt woan und da Prinzregent Luidpolt hod bsundas an obersten Schdock ois Wohnung während da Jagdzeit gnutzt. Sei Sohn da Kronprinz Rupprecht hod as Schloos nochm Kriag zum Museum gmacht und hod de Räume in eanana Originalfassung glassn und mit Mewen aus da jeweilign Zeit eigricht. So ko heid jäda seng wia de kinigliche Familie gläbt hod und wias a gwohnt ham und man hod gleichzeitig a kloana Zeitreise von 1200-1918 wos de Architektur und de Einrichtung betrifft. Newa de scheenan Mewen san unglaublich vie scheene Buidln aus da Münchner Schule und ausm 16. und 17. Joarhundat mit drinn unter anderem Buidln von Lukas Cranach und Hoizrelieffe vom Tillmann Riemenschneider.
As Schloos heit.
As Schloos is a richtigs Schmuckkastl und da Schloosblotz is nu oiwei in seiner Rokoko bzw. gothischen Gschdoitung erhoitn. Mittn am Blotz is a Brunnen und gegenüber vom Schloos is owahoib von de Torbeng a Jagdmuseum eigricht, des ned nur wos fia Jaga is.
Am Schloosblotz findet da Christkindlmoakt, as Moaktfest, as Mitteloiddafest und zahrleiche Umzüg, Messn und Gottesdienste statt.
Black Hawk

Da Black Hawk (um 1832 – 1890?) woar a indianischa Medizinmo vo de Sans Arc oda "Itázipčho" a Stamm vo de Lakota. Wejdweit bekannt is a ois Kinstla woarn. Er hod 76 foarbige Grafikn (Ledger Art) iwas Lebm vo de Lakota sowia iwa sprituelle Visiona zoachnet. De Grafikn gejtn ois voiständigste Sammlung vo Lakota-Kunst in da frian Reservationszeid und ois oanzigoartige historische und kulturelle Dokument.
Da Stamm vom Black Hawk, de Sans Arc, woarn oana vo siebm Stämm vo de Lakota, oana nomadischn Gruppm vo Prärieindianan, wo dena groussn Biffeheadn gfoigt san. De Biffe woarn ollas, wo de Sans Arc zan Lebm braucht hom: Noarung, Gwand und Zejtplana fia Tipis. De Headn woarn zu dera Zeit, vo da woxndn Zoi vo de weißn Siedla, fost ausgrottet und de Prärieindiana san in Reservationa vatriem woarn, wo de Existenzbedingunga mea wia schwaar woarn.
Im strenga Winta vo 1880/1881 hod da Black Hawk in da "Cheyenne River Indian Reservation" a Problem ghobt, sei Famij durchzbringa. Deshoib hod a an Vuaschlog vom William Edward Cato, am stootlichn Händla ("Indian Trader") vo da Reservation, ognumma, gegn Bezoiung Grafikn z mocha. Da Black Hawk hod fa jede Zoachnung 50 Cents vom Caton griagt. Des woarn insgsamt 38 Dollar, wo fiad domolige Zeit a gressara Betrog gwen is. 1994 is es Ledger-Art-Buach vom Black Hawk in ana Auktion fia 400.000 Dollar an oan Privatsammla vakafft woarn.
Iwas Lebm vom Black Hawk noch 1989 is ned vui bekannt. Es wead vamutet, dass a im Wounded Knee Massaka vo 1890 umkema is, des is owa ned sicha.